Gjengproblematikken i Oslo har fått økt oppmerksomhet etter at VG, i en lang og meget god artikkel, beskrev hvordan en tenåringsgjeng på Holmlia ble til gjengen Young Bloods, som beskrives som den største trusselen innenfor gjengkriminalitet i Oslo politidistrikt – uten at politiet eller andre myndigheter har greid å stoppe utviklingen.

Artikkelen beskriver hvordan Young Bloods, med forgreininger til kriminelle nettverk på Vest-Balkan, er blitt en maktfaktor i Oslos underverden.

Volden som gjengen utøver beskrives av politiet som instrumentell. Målet med volden er å beskytte monopoler på kriminelle aktiviteter i visse områder og samtidig utvide markedsandelene i nye områder.